ועדת הכספים, כנסת 17, פרוטוקול מספר 873, 2008-07-30 11:00

אבישי ברוורמן: אני פותח את ישיבת הכספים בשינויים בתקציב לשנת 2008.

ראובן ריבלין: זה אחרי פסק דין עדאללה בבית המשפט העליון, האוצר קבע את הרשימה לפי קריטריונים.

טמיר כהן: פנייה מספר 337 ו-338.

אבישי ברוורמן: אנחנו מצביעים.

אבישי ברוורמן: פנייה מספר 337 ו-338 – אושרה

אבישי ברוורמן: אנחנו מחדשים את הישיבה.

טמיר כהן: פנייה מספר 336 – משרד התחבורה

ראובן ריבלין: הרכבת הקלה.

ראובן ריבלין: אני בעד.

אבישי ברוורמן: אנחנו מצביעים.

אבישי ברוורמן: ה צ ב ע ה פנייה מספר 336 – אושרה

סמדר אלחנני: אני רוצה להעיר.

סמדר אלחנני: דברי ההסבר שונים ממה שכתוב.

ניסן סלומינסקי: אני יודע ולכן לא רציתי לקיים דיון על זה, אבל אבוד, כבר הצביעו.

סמדר אלחנני: כאן מדובר על רכבת קלה תל-אביב וכאן זה ירושלים.

ראובן ריבלין: אלה שני נושאים אחרים.

ניסן סלומינסקי: הפירוט הוא אחר ממה שכתוב וכתובים דברים אחרים.

ניסן סלומינסקי: אמרתי לך, לא רציתי לדון, אבל הצבענו.

טמיר כהן: פנייה מספר 339 – משרד הבינוי והשיכון

מיכאלה גרזון: במקום קיצוץ במשכנתאות לשיכון, נעשה תהליך של העברת המימון לבנקים למשכנתאות ונדרשת התאמת התקציב בהתאמה.

מיכאלה גרזון: חלק נוסף הוא העברה מהעולים לוותיקים כי חלק מהעולים שהיו בעבר עולים הפכו להיות ותיקים ואנחנו צריכים התאמה תקציבית.

מיכאלה גרזון: מדובר בהתאמה תקציבית.

אבישי ברוורמן: אנחנו מצביעים.

אבישי ברוורמן: פנייה מספר 339 – אושרה פה אחד

טמיר כהן: את הסברת גם את 340?

מיכאלה גרזון: כן.

אבישי ברוורמן: אנחנו מצביעים על פנייה מספר 340.

אבישי ברוורמן: פנייה מספר 340 – אושרה פה אחד

טמיר כהן: פנייה מספר 341 – משרד הקליטה

ראובן ריבלין: סיוע בתעסוקת עולים.

אבישי ברוורמן: אנחנו מצביעים.

אבישי ברוורמן: פנייה מספר 341 – אושרה פה אחד

טמיר כהן: פנייה מספר 343 – חטיבה להתיישבות.

שלומית נקש: מדובר בשינויים פנימיים.

שלומית נקש: תקציב שנתן לנו משרד האוצר מהעתודה עד לקבלת העודפים.

שלומית נקש: קיבלנו את העודפים והיום אנחנו מחזירים אותם.

שלומית נקש: יש עוד פנייה שמדברת על חלוקת 22 מיליון שקלים.

שי חרמש: לא, חכי עם זה.

ניסן סלומינסקי: קיבלתם עודפים ועכשיו אתם צריכים להחזיר מה שנתנו לכם?

ניסן סלומינסקי: אם לא נאשר, אתם לא מחזירים את זה?

שלומית נקש: לא.

שלומית נקש: זה פנימי בתוך החטיבה.

שלומית נקש: אנחנו קיבלנו מהתקציב שלנו, הוציאו לנו מהעתודה ועכשיו אנחנו מחזירים.

ראובן ריבלין: זה בשביל החטיבה או בשביל ייבוש החטיבה?

שלומית נקש: בשביל החטיבה.

חיים אורון: פניתי לשר החקלאות בעניין שלפי דעתי הוא דבר מרכזי בחטיבה.

חיים אורון: בקיבוץ כרמים קולטים 20 משפחות והם מבקשים קרוואנים.

חיים אורון: יש רכילויות אבל אני לא רוצה להיכנס אליהן, למה כן או לא מזיזים קרוואנים.

חיים אורון: נתנו אחד בתנאי א', נתנו שני בתנאי ב'.

חיים אורון: יש משפחות שם בקרוואנים של 70 מטרים והמשפחות הן עם ארבעה ילדים.

חיים אורון: מי שיודע, כרמים זה מזרחית לבאר-שבע על הקו הירוק.

חיים אורון: לא קיבלתי גם תשובה מהשר ואומרים שזה איכשהו תקוע במערכת היחסים בין השר לבין החטיבה.

שי חרמש: אל תסבך אותה.

שי חרמש: שנינו יודעים מה קורה.

חיים אורון: אני לא רוצה לתקוע לכם את זה כאן.

שי חרמש: תעצור את זה בהעברה הבאה וכך פתרת את הבעיה.

חיים אורון: אני לא מצליח להבין למה במדינת ישראל אי אפשר להזיז ארבעה קרוואנים שארבע משפחות מוכנות לחיות שם.

שי חרמש: למה אי אפשר ב-1 באוגוסט לשחרר 50 מיליון שקלים לקרוואנים.

שלומית נקש: אין לנו תקציב.

חיים אורון: מה זאת אומרת אין לכם תקציב?

שלומית נקש: היום אני יושבת כאן כי נתנו לנו חלק מהתקציב, 40 אחוזים מהתקציב ששחררו לנו לפעולות.

שלומית נקש: לכן אני יושבת כאן.

חיים אורון: אז יהיה תקציב?

שלומית נקש: אז יהיה כסף לכרמים.

ניסן סלומינסקי: כמה פעמים ביקשתי.

ניסן סלומינסקי: אני לא יודע אם זה אנחנו אבל חייבים פעם אחת לדון במה שקורה שם בגלל כנראה ריב בין השר לחטיבה.

ניסן סלומינסקי: אני אומר כנראה, אבל זה כנראה כך.

ניסן סלומינסקי: בגלל המחלוקת הכל נעצר והכל מתייבש וזה טירוף מוחלט.

ניסן סלומינסקי: אני חושב שאולי ביוזמה של היושב-ראש כדאי להביא גם את השר וגם את אנשי החטיבה לדיון כאן.

אבישי ברוורמן: נעשה זאת.

אבישי ברוורמן: אני מקבל את ההערה של חבר הכנסת סלומינסקי.

אבישי ברוורמן: אנחנו מצביעים.

אבישי ברוורמן: ה צ ב ע ה פנייה מספר 343 – אושרה פה אחד תשלחי לנו מכתב בקשר לפתרון הקרוואנים.

טמיר כהן: פנייה מספר 344.

שי חרמש: אני רוצה הבהרה לגבי הפנייה הזאת.

שי חרמש: קורה כאן דבר בלתי אפשרי.

שי חרמש: לחטיבה הוקצו 50 מיליון שקלים, 10 מיליון שקלים היו צריכים להגיע בהסכם קואליציוני עם ישראל ביתנו, 6 מיליון שקלים היו צריכים להגיע למיגון הישיבה בשדרות.

שי חרמש: כתוצאה ממחלוקת בין החטיבה שהיא גוף אוטונומי לבין השר, שעשו איזו הבהרה בלתי ברורה בין שניהם, תקציב החטיבה של 50 מיליון שקלים משותק ואנחנו כבר ב-1 באוגוסט.

שי חרמש: אני מציע להביא לכאן את השר.

ניסן סלומינסקי: על זה דיברנו קודם.

אבישי ברוורמן: חבר הכנסת סלומינסקי הציע את זה.

שי חרמש: אני מציע לגבי 344 ולא להעביר את זה.

ניסן סלומינסקי: לא, להעביר כן.

ניסן סלומינסקי: את זה להעביר ולהביא אותו בלי קשר.

שי חרמש: לא קראתם עד הסוף.

שי חרמש: כתוב כאן: "על פי סדר עדיפויותיו של שר החקלאות".

שי חרמש: אני רוצה להבהיר שהחטיבה היא גוף אוטונומי בתוך משרד החקלאות.

ראובן ריבלין: אפשר להצביע בעד.

שלומית נקש: זה בהסכמה עם עופר, בהסכמה מלאה.

שלומית נקש: כל פעולה שאני עושה, זה בתיאום והסכמה עם עופר.

שלומית נקש: זו הזעקה של השטח.

שי חרמש: ה-22 מיליון שקלים הם על דעת עופר?

שלומית נקש: ודאי.

שי חרמש: בטוח?

שלומית נקש: כן.

שלומית נקש: מאה אחוזים.

אבישי ברוורמן: אתה מסיר את ההתנגדות?

שי חרמש: כן.

אבישי ברוורמן: אנחנו מצביעים.

אבישי ברוורמן: ה צ ב ע ה פנייה 344 – אושרה פה אחד

חיים אורון: אנחנו מטלפנים לכרמים לומר להם שהקרוואנים בדרך.

טמיר כהן: פנייה מספר 346 ו-347 – משרד התעשייה.

אבישי ברוורמן: לא נמצא כאן הנציג.

טמיר כהן: פנייה מספר 349, 350 ו-351 – בינוי ושיכון.

ענת משה: פנייה שנועדה לעשות שינויים תקציביים בתקציב משרד ראש-הממשלה ובתקציב משרד השיכון.

ענת משה: יש כאן כמה נושאים על הפרק כאשר אחד הוא ביטול המשרד לנושאים אסטרטגיים מתוקף החלטת ממשלה מאפריל 2008.

ראובן ריבלין: החלטה שאושרה גם על ידי הכנסת.

ענת משה: תגבור תקציב המועצה לביטחון לאומי, גם כחלק מהחלטת הממשלה, וסיכום בין המשרדים.

ענת משה: העברת 3 מיליון שקלים מתקציב משרד השיכון להקמת מורשת הכותל ואתר הנצחה בלטרון.

חיים אורון: מאיפה לוקחים את זה?

ראובן ריבלין: מתוכניות פיתוח הישוב הערבי.

אבישי ברוורמן: אנחנו מצביעים.

אבישי ברוורמן: בעד – הרוב

אבישי ברוורמן: פנייה מספר 349, 350 ו-351 – אושרה

טמיר כהן: פנייה מספר 352 ו-353

ודים גורדון: המשרד לביטחון פנים.

ודים גורדון: מדובר בתגבור בסך של 20 מיליון שקלים לשירות בתי הסוהר.

ניסן סלומינסקי: כבר אישרנו לכם פעם אחת.

אבישי ברוורמן: אנחנו מצביעים.

אבישי ברוורמן: פנייה מספר 352 ו-353 – אושרה פה אחד

טמיר כהן: פנייה מספר 360 ו-361

ענת משה: שינוי תקציבי בתקציב בית הנשיא הנוכחי ויש פה גם שינוי פנימי בתקציב הנשיא הקודם.

ניסן סלומינסקי: תסבירי לנו מה ההסטות האלה.

ענת משה: זה לא נמצא כאן מולי.

ניסן סלומינסקי: הכוונה מכונית טובה יותר?

ענת משה: לא, מכונית טובה יותר לא נמצא כאן.

ניסן סלומינסקי: אז מה כן נמצא בהסטות?

ענת משה: יש הסטה אולי מתקציב האמרכלות לתפעול ודברים מהסוג הזה.

ניסן סלומינסקי: אני מציע שיפרטו לנו מה ההסטה הזאת.

ענת משה: ההסטה הפנימית?

חיים אורון: כן.

חיים אורון: מה המטרה.

ענת משה: חשוב לי לומר שהפנייה הזאת מכילה עוד תקצוב.

ניסן סלומינסקי: תאמרי את זה בישיבה הבאה.

אבישי ברוורמן: תודה רבה.

אבישי ברוורמן: הישיבה נעולה.

אבישי ברוורמן: שתהיה פגרה נעימה.